Duke ju kërkuar ndjesë për vonesën në përgjigje të kërkesës suaj bashkelidhur këtij e-mail-i (*citoj objektin e kërkesës për informacion*) “Kopje të opinioneve të ONM-së lidhur me rihapjen e procedurave nga KPA-ja pas gjykimeve të Gjykatës Evropiane të të Drejtave të Njeriut”, ju bëjmë me dije se në Kolegjin e Posaçëm të Apelimit nuk rezulton të ketë mbërritur ndonjë opinion nga Operacioni Ndërkombëtar i Monitorimit (ONM).

Bazuar ne neni B, pika 3/b e Aneksit te Kushtetutes, vëzhguesi ndërkombëtar i ONM-së paraqet gjetje dhe mendime mbi çështjet që shqyrtohen nga Komisioni dhe nga Kolegji i Posaçëm i Apelimit. Sipas nenit 49, pika 11 të ligjit 84/2016 "Për rivlerësimin kalimtar të gjyqtarëve dhe prokurorëve në Republikën e Shqipërisë", mendimi me shkrim i dhënë nga vëzhguesit ndërkombëtarë të ONM-së konsiderohet një përfundim i dhënë për një rrethanë konkrete gjatë procesit të rivlerësimit ose që rezulton nga faktet në çështje të veçanta.

Referuar sa më sipër, në Kolegj nuk është depozituar nga ONM-ja ndonjë mendim sipas përcaktimeve të neneve të sipërcituara.